ΚΑΝΟΝΙΣΜΟΣ (ΕΚ) αριθ. 277/94 ΤΗΣ ΕΠΙΤΡΟΠΗΣ της 7ης Φεβρουαρίου 1994 για τροποποίηση του κανονισμού (ΕΟΚ) αριθ. 2814/90 για τις λεπτομέρειες εφαρμογής του ορισμού των αμνών που παχύνονται ώστε να γίνουν βαρείς αμνοί

Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,

Έχοντας υπόψη:

τη συνθήκη για την ίδρυση της Ευρωπαϊκής Κοινότητας,

τον κανονισμό (ΕΟΚ) αριθ. 3013/89 του Συμβουλίου της 25ης Σεπτεμβρίου 1989 περί κοινής οργανώσεως της αγοράς στον τομέα του προβείου και αιγείου κρέατος (1), όπως τροποποιήθηκε τελευταία από τον κανονισμό (ΕΟΚ) αριθ. 363/93 (2), και ιδίως το άρθρο 5 παράγραφος 9,

τον κανονισμό (ΕΟΚ) αριθ. 3901/89 του Συμβουλίου της 12ης Δεκεμβρίου 1989 για τον καθορισμό του ορισμού των αμνών που παχύνονται ώστε να γίνουν βαρείς αμνοί (3), και ιδίως το άρθρο 1 παράγραφος 2,

Εκτιμώντας:

ότι οι λεπτομερείς κανόνες για την εφαρμογή του ορισμού των αμνών που παχύνονται ώστε να γίνουν βαρείς αμνοί έχουν θεσπισθεί με τον κανονισμό (ΕΟΚ) αριθ. 2814/90 της Επιτροπής (4), όπως τροποποιήθηκε τελευταία από τον κανονισμό (ΕΟΚ) αριθ. 642/92 (5) 7 ότι στο άρθρο 1 του κανονισμού (ΕΟΚ) αριθ. 2814/90, προβλέπεται ορισμένη περίοδος για την υποβολή των αιτήσεων πριμοδοτήσεως η οποία είναι διαφορετική από εκείνη που προβλέπεται για τους παραγωγούς που δεν διαθέτουν στο εμπόριο γάλα 7 ότι, δεδομένης της ενάρξεως ισχύος, από την περίοδο εμπορίας 1994, στον τομέα του αιγοπροβείου κρέατος του κανονισμού (ΕΟΚ) αριθ. 3887/92 της Επιτροπής (6) που προβλέπει λεπτομερείς κανόνες για την εφαρμογή του ολοκληρωμένου συστήματος διαχειρίσεως και ελέγχου σχετικά με ορισμένες κοινοτικές ενισχύσεις, είναι σκόπιμο, προκειμένου να απλουστευθούν και να εναρμονισθούν οι διαδικασίες επεξεργασίας των διαφόρων αιτήσεων για κοινοτικές ενισχύσεις, να επιτραπεί στα κράτη μέλη να προβλέπουν την ίδια περίοδο υποβολής των αιτήσεων πριμοδότησης στην πραβατίνα για όλους τους ενδιαφερόμενους παραγωγούς σε δεδομένο κράτος μέλος 7 ότι, εντούτοις, η άδεια αυτή πρέπει να εξαρτάται από την προσκόμιση των ειδικών δηλώσεων που αναφέρονται στο άρθρο 1 παράγραφος 1 του κανονισμού (ΕΟΚ) αριθ. 2814/90 μόλις αρχίσει η πάχυνση της πρώτης παρτίδας, προκειμένου να διασφαλίζεται ο αποτελεσματικός έλεγχος του μέτρου 7

ότι τα μέτρα που προβλέπονται στον παρόντα κανονισμό είναι σύμφωνα με τη γνώμη της Επιτροπής Διαχείρισης Προβάτων και Αιγών,

ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:

Άρθρο 1

Στο άρθρο 1 του κανονισμού (ΕΟΚ) αριθ. 2814/90 προστίθεται η ακόλουθη νέα παράγραφος 1α:

«1α. Κατά παρέκκλιση από τις προθεσμίες που προβλέπονται στην παράγραφο 1 πρώτο εδάφιο επιτρέπεται στα κράτη μέλη να προβλέπουν την υποβολή της αίτησης πριμοδοτήσεως κατά τη διάρκεια της περιόδου ή, ανάλογα με την περίπτωση, κατά τη διάρκεια της πρώτης περιόδου που προβλέπεται κατ' εφαρμογή των διατάξεων του άρθρου 1 παράγραφος 2 του κανονισμού (ΕΟΚ) αριθ. 2700/93 της Επιτροπής (*). Εφόσον ένα κράτος μέλος κάνει χρήση της δυνατότητας αυτής, οι ενδιαφερόμενοι παραγωγοί πρέπει, εκτός από την τήρηση των υποχρεώσεων που προβλέπονται στην παράγραφο 1 του παρόντος άρθρου, να υποβάλουν στην αρμόδια αρχή, το αργότερο την ημέρα ενάρξεως της παχύνσεως κάθε παρτίδας ζώων, τις ειδικές δηλώσεις που αφορούν τις παρτίδες των ζώων για τα οποία η πάχυνση έχει αρχίσει πριν από την ημερομηνία υποβολής της αίτησης πριμοδοτήσεως για την προβατίνα.

(*) ΕΕ αριθ. L 245 της 1. 10. 1993, σ. 99.»

Άρθρο 2

Ο παρών κανονισμός αρχίζει να ισχύει την έβδομη ημέρα από τη δημοσίευσή του στην Επίσημη Εφημερίδα των Ευρωπαϊκών Κοινοτήτων.

Εφαρμόζεται από την έναρξη της περιόδου εμπορίας 1994.

Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος.

Βρυξέλλες, 7 Φεβρουαρίου 1994.

Για την Επιτροπή

Renι STEICHEN

Μέλος της Επιτροπής

(1) ΕΕ αριθ. L 289 της 7. 10. 1989, σ. 1.

(2) ΕΕ αριθ. L 42 της 19. 2. 1993, σ. 1.

(3) ΕΕ αριθ. L 375 της 23. 12. 1989, σ. 4.

(4) ΕΕ αριθ. L 268 της 29. 9. 1990, σ. 35.

(5) ΕΕ αριθ. L 69 της 14. 3. 1992, σ. 25.

(6) ΕΕ αριθ. L 391 της 31. 12. 1992, σ. 36.